Overnatting, transport og mat i nærheten av Besseggen

Overnatting og mat

De tre turisthyttene Gjendesheim, Memurubu og Gjendebu ligger alle ved Gjende og passer godt som startsted for turen. På Besseggen Fjellpark, Maurvangen er det campingplass og hytteutleie, og passer også som overnatting for Besseggen. Bessheim er også et passende startsted, enten om du kjører bil til Maurvangen, eller går fra Bessheim.

Det er også flere muligheter for overnatting nedover Sjodalen. Se listen over overnatting nær Besseggen lengre ned på siden, eller les mer om overnatting i Jotunheimen her.

Parkering og transport

Det er korttidsparkering ved Gjendeosen, der en kan stå parkert inntil 2 timer gratis. For parkering mer enn 2 timer, er dette på Reinsvangen, 1,7 kilometer fra Gjendeosen. Her går det shuttlebuss til båten kontinuerlig, og senest 15 minutter før hver båtavgang. Husk å være ute i god tid! Les mer om parkering her: besseggen1743.no

Det går også fint å gå fra Reinsvangen, og da er det best å følge veien. Det lønner seg å være ute i god tid for å parkere før båten går. Se priser for parkering her. Husk å bestill billett til båten på forhånd, så du er sikret plass på båten.

Bor du hos Gjendesheim, får du gratis parkering ved turisthytta.

Du kan også ta Valdresekspressen som går fra Oslo, via Valdres og til Gjendesheim. Det går også lokalbuss fra Otta Skysstasjon til Gjendeosen om sommeren, med bussbytte i Vågå. Vel inne ved Gjendeosen går Gjendebåten hele sommeren, og kjører i skytteltrafikk mellom Gjendesheim, Memurubu og Gjendebu. I høysesong er pågangen stor, så det er lurt å være ute i god til eller bestille billetter på forhånd.

Les mer om reisen til Besseggen!